Yön susien moottoripyöräkulkue.
Yön susien johtaja Aleksandr Zaldostanov ja Venäjän presidentti Vladimir Putin vuonna 2012.
Yön susia mielenosoituksessa Donbassin alueella Itä-Ukrainassa vuonna 2015.
**Yön sudet** (ven. Ночные Волки, *Notšnyje Volki*, engl. *Night Wolves*) on venäläinen moottoripyöräkerho, johon kuuluu noin 7000 jäsentä. Kerhoa johtaa "Kirurgiksi" kutsuttu Aleksandr Zaldostanov. Yön sudet on perustettu vuonna 1989 silloisessa Neuvostoliitossa.

Kreml tukee kerhon toimintaa, ja Yön susia onkin usein kutsuttu länsimaissa "Putinin moottoripyöräkerhoksi". Kerho julistaa venäläiseen perinteeseen pohjautuvaa ortodoksista, isänmaallista sanomaa. Kerho on tullut tunnetuksi esimerkiksi kokoontumisajoistaan Euroopan maihin, joilla on kunnioitettu venäläisten toisen maailmansodan veteraanien muistoa. Se on osallistunut venäläisten operaatioihin. Kerho näkyi selvästi Krimin valtauksessa. Mutta yhtä hyvin kerho on toiminut liikennekasvattajina, hyväntekijöinä ja järjestysmiehinä. Yön susilla on monenlaista järjestö- ja liiketoimintaa.

Yön susilla on toimintaa Venäjän lisäksi ainakin Slovakiassa ja Suomessa. Kerho ja sille läheinen RMI pyrkivät laajentamaan toimintaansa länsimaissa.

Tausta
------

Yön susien johtaja Aleksandr Zaldostanov syntyi vuonna 1963 Neuvosto-Ukrainassa. Hän asui vanhempiensa kanssa jonkin aikaa myös Krimillä. Vuonna 1983 Moskovassa alkoi nuorisoliikehdintä. Nuoriso järjesti luvattomia rock-konsertteja ja protestoi pukeutumisellaan vallitsevia oloja. Lähinnä metallimusiikki kiinnosti. Miliisi ja KGB vieroksuivat protestoivaa nuorisoa. Zaldostanov oli opiskellut hammaslääketiedettä ja toiminut ravintolan ovimiehenä Berliinissä, jossa hän oli tutustunut myös Helvetin enkeleihin. Yön sudet kehittyi liikehtivästä osasta nuorisoa. Moottoripyörät ilmestyivät vuonna 1985 ja Zaldostanov perusti oman kerhonsa Venäjälle vuonna 1989. Vuonna 1991 Yön sudet osallistui Venäjän parlamentin puolustamiseen vallankaappausyrityksen aikana. Hammaslääkäriksi ja kasvokirurgiksi opiskellut Zaldostanov jätti lääkärinuransa ja ryhtyi jengin johtajaksi ja ravintolayrittäjäksi. Hänen Sexton-baarinsa ei suostunut maksamaan suojelurahaa mafialle ja Yön sudet ajautuivat lukuisiin yhteenottoihin, joista kerho selviytyi voittajana. Lopulta Yön sudet hallitsivat Moskovan huumekauppaa. Yön susista on tehty suomalainen dokumenttielokuva vuonna 1993.

Aate
----

Yön susien johto julistaa venäläiseen perinteeseen nojaavaa kansallismielistä sanomaa ja tukee Venäjän nykyistä hallitusta. Yön sudet ihailee Josif Stalinia ja kannattaa ortodoksista kirkkoa. Järjestö kunnioittaa Suuren isänmaallisen sodan sankareita. Kerho vastustaa läntistä aatemaailmaa ja varsinkin seksuaalivähemmistöjä, eivätkä homoseksuaalit ja feministit pääse kerhon jäseniksi. Tavoitteena on estää länsimielinen vallankumous Venäjällä. Yön sudet eivät usko länsityyliseen demokratiaan. Jäseneksi pyrkivän on oltava kiinnostunut moottoripyörillä ajosta ja muiden kerholaisten ystävä.*lähde?*

Toiminta
--------

Zaldostanovin mukaan kerho ei harrasta minkäänlaista rikollista toimintaa. Yön sudet ajavat yleensä Harley-Davidson-pyörillä, ja heillä on Moskovassa Motokeskus, jossa on erilaisia mielikuvituksellisia koneita ja laitteita. Kerho osallistuu kilpa-ajoihin Wolf Racing-joukkueella, järjestää rock-konsertteja ja ylläpitää rock-klubeja. Kerho järjestää kokoontumisajoja ja motoristi-showtilaisuuksia, esimerkiksi Stalingradin motin 70-vuosipäivänä. Kerho on järjestänyt kouluissa skootterilla ajo-opetusta ja toiminut järjestyksenvalvojina joukkotapahtumissa yhdessä poliisin kanssa. Kerho järjestää toimintaa myös lapsille, esimerkiksi vuonna 2013 Venäjän valtio myönsi kerholle tukea joulujuhlien järjestämiseksi orpolapsille. Kerho on saanut useita Venäjän valtionpalkintoja, esimerkiksi harjoittamastaan isänmaallisesta kasvatuksesta. Kerholla on alaosastoja useissa Venäjän kaupungeissa sekä ainakin Ukrainassa, Valko-Venäjällä, Latviassa, Bulgariassa, Pohjois-Makedoniassa, Serbiassa ja Romaniassa. Kun Yön sudet perustivat päämajansa Slovakiaan, se oli maan presidentin mukaan vakava turvallisuusriski. Ilmakuvassa kerhon perustetusta päämajasta näkyi panssaroituja ajoneuvoja.

Yön sudet ja Kreml
------------------

Yön sudet ovat hallintoa tukeva anti-vastaliike, jollaiset ovat suosittuja Venäjällä. Kreml tukee järjestöä rahallisesti.  Yön susilla on läheiset yhteydet presidentti Vladimir Putiniin ja Venäjän ortodoksisen kirkon johtajaan patriarkka Kirilliin. Putin on tavannut kerhon johtajan Alexandr Zaldostanovin ja osallistunut Yön susien tapahtumiin. Putin esiintyi kerhon kanssa ensimmäistä kertaa vuonna 2009. On esitetty, että yhteistyön vuoksi Putin joutui Suomen keskusrikospoliisin mustalle listalle, mistä aiheutui julkisuudessa kohu.

Poliittista aktivismia
----------------------

Yön sudet ovat osa Kremlin hybridioperaatioita. Tšetšenian presidentti Ramzan Kadyrov liittyi Yön susiin vuonna 2014. Yön sudet alkoivat toimia Krimillä jo vuonna 2009 ja pyrkivät liittämään alueen Venäjään. Kerho oli mukana Krimin valtauksessa ja Itä-Ukrainan sodassa venäläisten puolella. Suomi päästi vuonna 2015 Yön susia kulkemaan maan kautta, kun nämä osallistuivat Euroopassa Toisen maailmansodan lopun muistotilaisuuksiin. Yön sudet kiitti julkisesti Suomea. Esimerkiksi Puola sen kielsi samaan aikaan Yön susien maahantulon ja läpikulun. Vuonna 2015 Yön sudet olivat mukana perustamassa anti-Maidan-liikettä.. Tämä toimii demokratia-oppositiota ja vallankumousta vastaan.

Yön Sudet Suomessa
------------------

Yön sudet alkoi toimia Suomessa vuonna 2018. Tällöin Yön susien liitännäiskerho Russki Mototsiklisty Internatsional (RMI) perusti alaosastonsa Suomeen. Samana vuonna muutamia suomalaisia liittyi Venäjän Karjalan Yön susien jäseniksi.RMI:n toimijoita arveltiin olevan alkuvuodesta Suomessa 2019 kymmenkunta.

Yön susien johtaja Zaldostanov on uhannut Suomen poliisia oikeudella. Supo ja KRP ovat antaneet hänen mukaansa syyttä ymmärtää Yön susien kytkeytyvän järjestäytyneeseen rikollisuuteen. Järjestäytynyttä rikollisuutta koskeneessa yleisessä tiedotustilaisuudessaan Suomen poliisi mainitsi Yön susien olevan mielenkiintoinen ainoastaan tiedustelumielessä ja ilmiönä, ei rikollisjärjestönä kuten monet muut liivijengit. Yön sudet on KRP:n mukaan pyrkinyt yhteyteen Helvetin Enkelien kanssa, mutta ei ole tehnyt rikoksia Suomessa.

Suomen RMI:n välitt muihin moottoripyöräjengeihin ovat olleet pääosin etäisiä, vaikka kahnauksia ei ole ollut. Läheisimmät välit on Helvetin enkeleihin. Joillain Yön susilla on taustaa pienistä rikoksista, Suomen Yön sudet tekevät pääosin normaalia päivätyötä esimerkiksi kuljetusalalla. Järjestön toiminta näkyy pääosin internetissä: Putinin kehumista, rasistisia tekstejä ja poliisin haukkumista. .

Kritiikkiä
----------

Brittitutkija Mark Galeottin mukaan Yön susilla on kolmenlaista toimintaa: moottoripyörät, liiketoiminta ja rikollinen toiminta. Tällöin Yön sudet olisivat tyypillinen esimerkki Kremlin ja rikollisten tai puolirikollisten yhteistyöstä. Yön susien mukaan todellinen rikollisryhmä on Yhdysvaltain keskustiedustelupalvelu CIA.

Yön sudet on ajatunut usein konflikteihin muiden moottoripyöräkerhojen kanssa. Vuonna 2012 Yön sudet ottivat aseellisesti yhteen epäpoliittisen "Kolme tietä"-moottoripyöräkerhon kanssa. Yön sudet on pyrkinyt viranomaisiin vetoamalla savustamaan Bandidosin ja Helvetin Enkelit Venäjältä. Venäjän syyttäjälaitos ei ole kuitenkaan suostunut kieltämään amerikkalaisperäisiä kerhoja.

Joidenkin Venäjän moottoripyöräkerhojen näkemyksen mukaan Zaldostanov on myynyt kerhonsa Kremlin sätkynukeksi. Yön sudet tuomitsi kovin sanoin Frederikin pilkkalaulun "Yön sudet", kun laulaja itse moitti laulun boikottiin julistanutta Yleä suomettumisesta.

Lähteet
-------

1. ↑  На день рождения "Ночных вопков" съехались тысячи байкеров *белру.рф*.  6.6.2005. Viitattu 12.4.2013. мутэоэлыш[vanhentunut linkki]
2. ↑  KRP: Yön susien välit Helvetin enkeleihin edelleen hyvät – "tästä helppo tehdä johtopäätöksiä" - Seura.fi *Seura.fi*.  8.5.2015. Viitattu 14.5.2017.
3. ↑  IS–STT: IL: "Putinin moottoripyöräjengi" Yön sudet levinnyt Suomeen *Ilta-Sanomat*.  28.3.2019. Viitattu 28.3.2019.
4. ↑  KRP: Yön Susien alajengillä tällä hetkellä noin kymmenen jäsentä Suomessa: "Pyrkii laajentamaan toimintaansa" - seuraa IL-TV:n suoraa lähetystä *www.iltalehti.fi*. Viitattu 29.3.2019.
5. ↑  Joseph V. Micallef: The Night Wolves: Russian Motorcycle Club or Kremlin Militia? *Military.com*.  4.9.2018. Viitattu 29.12.2020. (englanniksi)
6. ↑  Yle tapasi Yön sudet jo 1993 - dokumentti Elävässä arkistossa *Yle Uutiset*. Viitattu 11.3.2018.
7. ↑  KRP: Yön susien välit Helvetin enkeleihin edelleen hyvät – "tästä helppo tehdä johtopäätöksiä" *Seura.fi*.  8.5.2015. Viitattu 26.12.2020.
8. ↑  Juha Portaankorva: Yön Sudet on Moskovan Helvetin enkelit *yle.fi*. Viitattu 12.4.2013.
9. ↑  Näin Putinin Yön sudet yritti hankkiutua eroon Hell's Angelsista ja Bandidosista *Verkkouutiset*. Viitattu 14.5.2017.
10. ↑  Yön sudet ovat valmiita kuolemaan Venäjän puolesta: "Putin on vapauden symboli" *Yle Uutiset*. Viitattu 14.5.2017.
11. ↑  Yön Sudet: venäläiset Helvetin Enkelit ovat lähellä valtaapitäviä *Motouutiset*. Viitattu 14.5.2017.
12. ↑  Yuliya Zabyelina: Russia’s Night Wolves Motorcycle Club: from 1%ers to political activists.  *Trends in Organized Crime*, 1.3.2019, nro 1, s. 51–65. doi:10.1007/s12117-017-9314-7. ISSN 1936-4830. Artikkelin verkkoversio.  en
13. ↑  Shaun Walker: Patriotic group formed to defend Russia against pro-democracy protesters *the Guardian*.  15.1.2015. Viitattu 9.3.2018. (englanniksi)
14. ↑  Tom Parfitt: Thousands take part in 'Anti-Maidan' protest in Moscow against uprising in Ukraine *telegraph.co.uk*.  21.2.2015. Viitattu 9.3.2018. (englanniksi)
15. ↑  Putinin moottoripyöräjengi uhoaa estävänsä Venäjän Maidanin – "kuolema homoille" *Verkkouutiset*. Viitattu 14.5.2017.
16. ↑  "Otimme nuken ja nimesimme sen Maidaniksi. Viilsimme sen ja täytimme USA:n lipuilla." *Verkkouutiset*. Viitattu 14.5.2017.
17. ↑   (Arkistoitu – Internet Archive)
18. ↑  yle.fi: Ylen Uutiset tapasi Yön susien pomon *yle.fi*.  12.4.2013. Viitattu 1.6.2014.
19. ↑  Nightwolves Info/Контакты
20. ↑  Laurence Peter: Slovakia alarmed by pro-Putin biker base *bbc.com*.  31.7.2018. Viitattu 29.3.2019. (englanniksi)
21. ↑  Pro-Putin bikers' Slovak base revealed *BBC News*. Viitattu 29.3.2019. (englanniksi)
22. ↑  An Unusual Friendship: Bikers and the Kremlin (Op-Ed) *themoscowtimes.com*. Viitattu 10.3.2018. (englanniksi)
23. ↑  'Wolves Of The Russian Spring': Examination Of Night Wolves As Proxy For Russian Government - Analysis *Eurasia Review*.  7.7.2018. Viitattu 29.12.2020. (englanniksi)
24. ↑  Venäjän oppositiojohtaja paljastaa: Yön sudet saanut Kremliltä miljoona euroa *Ilta-Sanomat*.  6.5.2015. Viitattu 11.3.2018.
25. ↑  Suomalaiset stunt-motoristit joutuivat Venäjän propagandan tähdiksi Krimillä *Ilta-Sanomat*.  11.8.2014. Viitattu 11.3.2018.
26. ↑  Yle Uutiset tapasi Yön susien pomon: "Nauramme Suomen poliisille" - video *Yle Uutiset*. Viitattu 10.3.2018.
27. ↑  Путин заехал к байкерам, несмотря на большое опоздание к Януковичу *Ukrainskaja Pravda*.  12.7.2012. Viitattu 12.4.2013. (venäjäksi)
28. ↑  MTV3:KRP epäilee Putinia jengiyhteyksistä *Kaleva*.  10.4.2013. Oulu. Viitattu 12.4.2013.
29. ↑  Yön sudet saalistavat Putinille – näin jengistä voisi tulla uhka Suomelle *Ilta-Sanomat*.  29.3.2019. Viitattu 29.12.2020.
30. ↑  Arja Paananen: Yön sudet saalistavat Putinille – näin jengistä voisi tulla uhka Suomelle *Ilta-Sanomat*.  29.3.2019. Viitattu 2.4.2019.
31. ↑  Arja Paananen, Pietari: Venäläislehti väittää: Yön susien "Kirurgin" uhkaus tehosi Suomen poliisiin *Ilta-Sanomat*.  2.4.2019. Viitattu 2.4.2019.
32. ↑  Yle Uutiset Krimillä: Yön sudet -moottoripyöräkerho vahtii tiesulkua *Yle Uutiset*. Viitattu 10.3.2018.
33. ↑  The Rise of Russia’s Night Wolves | Russia! Magazine *readrussia.com*.  Arkistoitu 10.3.2018. Viitattu 9.3.2018.
34. ↑  Yön susien johtaja: Kiitos suomalaiset, että päästitte motoristejamme läpi *Yle Uutiset*. Viitattu 10.3.2018.
35. ↑  Suomi päästi Yön susia maahan *Yle Uutiset*. Viitattu 10.3.2018.
36. ↑  Räsänen: Suomi kysynyt Puolalta perusteluita Yön susien läpikulun estämisestä *Yle Uutiset*. Viitattu 10.3.2018.
37. ↑  Patriotic group formed to defend Russia against pro-democracy protesters *the Guardian*.  15.1.2015. Viitattu 26.12.2020. (englanniksi)
38. ↑  Putin Now Has His Storm Troopers and Pogroms Will Surely Follow, Ganapolsky Says *www.interpretermag.com*. Viitattu 29.12.2020.
39. ↑  Patriotic group formed to defend Russia against pro-democracy protesters *the Guardian*.  15.1.2015. Viitattu 29.12.2020. (englanniksi)
40. 1 2  Tällaisia ovat Suomen Yön sudet — Uhoa, turismia ja Venäjän ylistämistä *Seura.fi*.  7.8.2020. Viitattu 25.12.2020.
41. ↑  Putinin mp-jengi Yön Sudet levittäytyi Suomeen - ensimmäinen kerho jo toiminnassa *www.iltalehti.fi*. Viitattu 28.3.2019.
42. ↑  Krp: Venäläisen Yön sudet-rikollisryhmän alajengi rantautunut eri puolille eteläistä Suomea *Helsingin Sanomat*.  29.3.2019. Viitattu 29.3.2019.
43. ↑  Arja Paananen, Pietari: Yön susien "Kirurgi" uhkaa Suomen poliisia oikeudella *Ilta-Sanomat*.  29.3.2019. Viitattu 29.3.2019.
44. ↑  Petri Turunen: Suora lähetys kello 10: Keskusrikospoliisin tiedotustilaisuus järjestäytyneestä rikollisuudesta *Ilta-Sanomat*.  29.3.2019. Viitattu 29.3.2019.
45. ↑  Petri Turunen: Keskusrikospoliisi järjestäytyneestä rikollisuudesta: Yön susien alajengin jäseniä eri puolilla Etelä-Suomea *Ilta-Sanomat*.  29.3.2019. Viitattu 29.3.2019.
46. ↑  Miika Viljakainen: KRP: Yön susien alajengi tuli Suomeen, jäseniä 5–10 Etelä-Suomen alueella *Ilta-Sanomat*.  29.3.2019. Viitattu 29.3.2019.
47. ↑  Kremlin salaisin ase: Motoristijengi "Yön susien" johtaja "Kirurgi" johti Krimin kaappauksen 5-vuotispäivän juhlintaa *Ilta-Sanomat*.  19.3.2019. Viitattu 29.12.2020.
48. ↑  Venäläislehti väittää: Yön susien "Kirurgin" uhkaus tehosi Suomen poliisiin *Ilta-Sanomat*.  2.4.2019. Viitattu 29.12.2020.
49. ↑  Tällainen on Putinin kaverin moottoripyöräkerho - jäsen kuoli jengiammuskelussa *Ilta-Sanomat*.  13.4.2013. Viitattu 9.3.2018.
50. ↑  Thomas Grove: Pro-Putin Biker Gang Revs Up Russia *Wall Street Journal*.  10.5.2016. Viitattu 10.3.2018. (englanniksi)
51. ↑  Näin Putinin Yön sudet yritti hankkiutua eroon Hell’s Angelsista ja Bandidosista *verkkouutiset.fi*.  5.10.2016. Viitattu 10.3.2018.
52. ↑  Yön sudet - PR-tempusta imagohaitaksi *Yle Uutiset*. Viitattu 10.3.2018.
53. ↑  Putinin prätkäjengi tuomitsee kovin sanoin Frederikin pilkkalaulun – "Ehkä laulaja ei ole ollut tarpeeksi suosittu?" *Helsingin Sanomat*.  29.10.2015. Viitattu 14.5.2017.
54. ↑  Frederik pilkkasi Putinia, pelkää nyt kostoa – "Tästä lähtien pitää varovasti maistaa lasista" *Ilta-Sanomat*.  29.12.2015. Viitattu 14.5.2017.
55. ↑  Frederikin yllätys: Raaka kappale Putinista! *iltalehti.fi*. Viitattu 14.5.2017.
56. ↑  Suomalaislaulaja: Tein Putinista pilkkalaulun, venäläiset tuhosivat nettisivuni! *Iskelmä*.  4.7.2016. Viitattu 14.5.2017.
57. ↑  Frederik syytti vielä kesällä venäläishakkereita nettihyökkäyksistä - sai vihdoin kotisivunsa auki *Iskelmä*.  23.11.2016. Viitattu 14.5.2017.
58. ↑  Nalle Österman: Frederik teki laulun Putinista ja joutui boikottiin: "Radioilla on paskat housuissa!" *Iltamakasiini*.  Arkistoitu 16.6.2017. Viitattu 14.5.2017.

Aiheesta muualla
----------------

* Kuvia tai muita tiedostoja aiheesta **Yön sudet** Wikimedia Commonsissa

* Ночные Волки Yön susien kotisivu (venäjäksi)